17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Convocatoria do programa de subvencions de agricultura dirixido as entidades asociativas agrarias e labregas da provincia da Coruña para actividades e investimentos durante o ano 2013

A finalidade desta convocatoria é apoiar ás entidades asociativas agrarias e labregas en xeral, en proxectos destinados á recuperación e valoración dos recursos agrarios endóxenos de carácter agrícola, gandeiro e forestal que teñan como obxecto: 1. A valorización e comercialización das producións agrarias, gandeiras e forestais 2. Os proxectos relacionados coa multifuncionalidade do monte enfocados á prevención dos incendios 3. O asesoramento e formación técnica para a realización de proxectos de investigación e innovación tecnolóxica 4. O fomento do uso das novas tecnoloxías, das enerxías renovables e do aforro enerxético 5. Os proxectos que contribúan a melloras de carácter medioambiental 6. Os estudos de viabilidade de recuperación de producións non desenvolvidas e con potencialidade de desenvolvemento Consonte co anterior e de conformidade co disposto na Lei 7/1985, de bases de réxime local, Regulamento de servizos das corporacións locais e na Lei 5/1997, de administración local de Galicia, e con cargo ao presuposto da Deputación para 2013, convócanse, para o período que vai comprendido entre o 1 de xaneiro e o 31 de decembro de 2013, as subvencións que seguidamente se detallan: Máis concretamente, as axudas poderánse referir, entre outras, ás seguintes materias: 1. Infraestruturas materiais e equipamentos técnicos (peches, acondicionamento de locais, entutorados, adquisición ou adecuación técnica de maquinaria, isotermas, etc) 2. Axudas a inversións: construccións, equipamentos, instalacións, novas tecnoloxías e enerxías renovables 3. Adquisición de equipos e sistemas informáticos 4. Inversións que supoñan aforro enerxético 1. Contratación de persoal técnico, comerciais, etc.2. Aluguer de instalacións, maquinaria, etc.3. Labores de implantación e acondicionamento de cultivos.4. Asesoramento técnico para a execución e a supervisión do proxecto.5. Formación técnica co fin de conseguir o fomento das medidas obxecto de axuda nesta convocatoria.6. Estudos de viabilidade Quedan excluídas da presente convocatoria e, polo tanto, non serán obxecto da subvención as seguintes actividades e investimentos: - As viaxes de ocio, gastos de manutención, premios, axudas de custo e gastos de quilometraxe. - Os gastos de funcionamento das entidades, agás cando estean directamente vencellados coa realización da actividade obxecto da subvención; neste caso, o importe correspondente aos gastos de funcionamento non poderá exceder do 13% dos gastos directos da actividade. - Os gastos de contratación de persoal propio da entidade. Poderán optar ás axudas contidas na presente convocatoria as cooperativas agrarias, sociedades agrarias de transformación (SAT) e comunidades de montes en man común. Tamén poderán solicitar subvencións outras asociacións agrarias, gandeiras e forestais sen ánimo de lucro. Todas estas entidades teñen obrigatoriamente que ter como fin a prestación de servizos aos seus asociados e cumprir os seguintes requisitos: 1. Estar legalmente constituídas 2. Desenvolver as súas actividades e ter o seu domicilio fiscal no ámbito territorial da provincia da Coruña.3. Prestar servizos aos seus asociados 4. Non estar incursa en ningún dos supostos de incapacidade ou incompatibilidade para a percepción de axudas ou subvencións públicas 5. Estar ao día nas súas obrigas tributarias, coa Seguridade Social e coa Deputación Non poderán ser obxecto de axuda na presente convocatoria as entidades subvencionadas, no mesmo exercicio, a través doutras convocatorias de subvencións ou de plans provinciais da Deputación. As entidades só poderán presentar unha única solicitude, ben para actividade xeral ou ben para infraestrutura e equipamento, para todos os programas do Servizo de Fomento. A Deputación poderá conceder ata un máximo de 30.000€ e un mínimo de 600€. Con carácter xeral o importe da subvención solicitada será entre o 20% e o 70% do presuposto estimativo de gastos. As entidades beneficiarias das subvencións quedan obrigadas a facer constar a colaboración da Deputación en toda a información (impresa, informática e audiovisual) que se faga das actividades ou investimentos subvencionados e na súa páxina web. As solicitudes formularanse nos modelos normalizados que se facilitarán na páxina web de Deputación: www.dicoruna.es.Achegarase tamén a seguinte documentación: A.- Fotocopia compulsada da tarxeta do CIF da entidade e do NIF do representante. B.- Fotocopia compulsada dos estatutos da entidade adaptados á lexislación vixente. C.- Certificación orixinal dos datos bancarios da entidade, segundo modelo aprobado pola Deputación. De conformidade co art.35. f) da Lei 30/1992, se os documentos solicitados nos apartados A, B, e C, anteriores están en poder da Deputación, o solicitante non terá que remitilos outra vez, pero terá que sinalar a data e a dependencia na que se presentaran anteriormente. D.- Certificación orixinal acreditativa do acordo no que se aproba a participación nestes programas e do nomeamento do representante para as súas relacións coa Deputación. E.-Declaración de estar ao corrente das obrigas tributarias e coa Seguridade Social. F.-Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ó corrente nas súas obrigas tributarias e coa Seguridade Social no momento de recoñecer as obrigacións e ordenar o pagamento das subvencións. De non dar esta autorización, a entidade solicitante deberá achegar dita acreditacion cos documentos xustificativos da subvención. G.- Declaración orixinal do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria, e de que se axustan á realidade os datos e os documentos achegados coa solicitude. H.- Correo electrónico para comunicacións de trámite e completar documentación I.- Memoria explicativa da actividade ou investimento que se vai realizar, que fará mención ás persoas beneficiadas directa ou indirectamente pola axuda e o calendario fixado. No caso de presentar unha memoria anexa, deberá vir asinada. J.- Presuposto aproximado de gastos, que non poderá ser superior a 75.000€, e da previsión de ingresos correspondentes para os ditos gastos. K.- No caso de realización de obras ou investimentos: memoria ou proxecto do técnico competente, debidamente asinados e acreditación da titularidade da propiedade ou dereito real que obstente sobre o ben inmoble e asimesmo, identificación deste mediante a súa referencia catastral se é posible. No caso de que a entidade non teña a propiedade do ben no que se vai facer o investimento, presentarase a autorización do propietario. Deberán acreditar que as inversións vanse destinar á actividade subvencionada alomenos por un período de 5 anos, no caso de bens inscribibles nun rexistro público, ou de 2 anos no resto dos bens (art.31.4. b) L.- Acompañarase así mesmo, o compromiso da entidade respecto do seguinte: · No suposto de realización de obras, compromiso de solicitar a licencia e autorizacións correspondentes á inversión, ou só autorización do concello en obras que non superen os 3.000€. · A facer constar, en todo tipo de información que realice no desenvolvemento da actividade subvencionada, a colaboración prestada pola Deputación Provincial da Coruña. · A solicitar, polo menos, tres ofertas de distintos proveedores no caso de que o gasto sexa superior a 50.000 € para realizar obras, ou superior a 18.000 € para a adquisición de equipamento ou prestación de servizos, nos termos do artigo 31.3 da Lei 38/2003, xeral de subvencións. M.- Importe da subvención solicitada que non poderá superar o 70% do presuposto calculado de gastos. No suposto de adquisición, construcción, rehabilitación e mellora de bens inventariables fíxase un período de destino dos bens para o fin concreto para o que se concedeu a subvención, que será dun mínimo de cinco anos. A documentación que se entregue en fotocopia ha de vir compulsada. O defecto, erro ou ausencia na presentación da documentación á que se refire esta base 4 deberase solucionar no prazo de dez días dende a recepción do requirimento. A presentación telemática producirá plenos efectos xurídicos sempre que a solicitude sexa enviada dentro do prazo establecido. Será imprescindible que dispoñan de sinatura electrónica: a. A persoa designada como representante, para o envío da solicitude ao rexistro telemático b. O secretario e o presidente para asinar a documentación achegada O prazo de presentación de solicitudes iniciarase o día 15 de xaneiro de 2013 e rematará ás 00:00 horas do día 23 de febreiro de 2013. No caso de carecer de sinatura electrónica, unha vez cuberta a solicitude de xeito telemático, achegarase o resgardo da solicitude ao Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4 da Lei30/1992, do 26 de novembro de réxime xurídico das administracións públicas e do procedemento administrativo común. O prazo de presentación do resgardo da solicitude telemática nos rexistros indicados no parágrafo anterior iniciarase o 15 de xaneiro de 2013 e rematará o 22 de febreiro de 2013.5.4.- No obstante o anterior, ao longo do exercicio presupostario poderán presentarse solicitudes que, por circunstancias novas ou por causas imprevisibles e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da consignación desta. Estas peticións tramitanse de acordo coas presentes bases, agás no cumprimento do prazo. A concesión das subvencións realizarase, mediante un réxime de concorrencia competitiva, por resolución da Presidencia, a proposta motivada da Comisión Avaliadora e requirirá informe do Servizo de Fomento, no que se reflicta que da información que consta no seu poder, derívase que os beneficiarios cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: Deputado - presidente da Comisión de Promoción Económica, Emprego e Turismo. Vocais: Tres Deputados/as designados/as polo Presidente da Deputación. Na comisión actuará como secretario/a, sen voto, un funcionario do Servizo de Fomento. A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias: · Coeficiente de financiamento derivado da solicitude: ata 40 puntos. · Adecuación das actividades ou investimentos que se van realizar ó interese provincial: ata 35 puntos · Número de beneficiados directa ou indirectamente polas actividades ou investimentos: ata 20 puntos. · Emprego da lingua galega na realización das actividades: ata 5 puntos. A resolución de concesión deberase notificar expresamente a tódolos solicitantes de forma fidedigna. Entre o primeiro trimestre e o terceiro de cada ano, publicarase no Boletín Oficial da Provincia as subvencións concedidas no exercicio anterior. Contra o rexeitamento expreso ou presunto das solicitudes presentadas poderán formularse os recursos que procedan. Unha vez notificada a resolución de concesión a reformulación de solicitudes á que se refiren os artigos 27 da Lei Xeral de Subvencións e 61 do seu reglamento será automática, de xeito que se o importe da subvención outorgada é inferior ó solicitado polo beneficiario, o orzamento subvencionado que debe ser obxecto de xustificación posterior determinarase dividindo a cuantía da subvención concedida polo coeficiente de financiación proposto polo beneficiario na súa solicitude. Unha vez notificada a resolución de concesión, despois de solicitude razoada do beneficiario da subvención, poderá autorizarse a reformulación da solicitude inicial, mediante o cambio de conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, despois da proposta previa da Comisión Avaliadora que deberá ter en conta as seguintes circunstancias: * Se o presuposto da nova actividade ou investimento é superior ou igual ó presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. * Se o presuposto da nova actividade ou investimento é inferior ó presuposto subvencionado inicial, a Comisión Avaliadora, logo do informe previo do Servizo de Fomento, deberá determinar o novo coeficiente de financiamento, o novo importe da subvención e o novo presuposto subvencionado, que serán inferiores ós inicialmente estabelecidos. O prazo para a xustificación das subvencións rematará o día 31 de maio de 2014. Este prazo poderá prorrogarse ata o 31 de xullo de 2014 como máximo. A dita prórroga poderá realizarse por solicitude do interesado presentada antes do 30 de abril de 2014, ou a proposta razoada da unidade xestora. Se non se presenta a xustificación dentro de prazo (inicial ou prorrogado), requerirase ao beneficiario para a súa presentación (art.70 do Regulamento de subvencións). A falta de presentación no prazo de 15 días dende o requerimento, dará lugar a que por resolución da Presidencia se inicie expediente de anulación do correspondente compromiso. A resolución final notificaráselle á entidade e á Intervención provincial para o seu reflexo contable. As subvencións aboaranse despois da xustificación dos gastos. Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. A aplicación deste coeficiente ó importe da subvención concedida dará lugar ó presuposto subvencionado que será o que se teña que xustificar para cobrar a subvención; é dicir: Importe subvención concedida Presuposto subvencionado = –––––––––––––––––––––––––––– Cf No caso de ter outras subvencións para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar polo menos, o importe do presuposto subvencionado. O importe das subvencións concedidas, en ningún caso, poderá ser de tal cuantía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario. Para o cobro da subvención as entidades deberán estar ó corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas pola Deputación no caso de ter autorización outorgada pola entidade. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. O beneficiario deberá someterse aos procedementos de control ou auditoría que se realicen pola Intervención provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de contas de Galicia, o Tribunal de contas ou calquera outro órgano de control interno ou externo, nacional ou europeo. E como resultado de ditos procedementos, poderá esixirse responsabilidade administrativa, consonte ao previsto na Lei 38/2003, xeral de subvencións, e no seu caso, responsabilidade penal, de conformidade co Código Penal. A Deputación da Coruña, aleatoriamente, comprobará os xustificantes que estime oportunos, e que permitan obter unha evidencia razoable sobor da axeitada aplicación da subvención, para o que poderá requerir á entidade a remisión dos xustificantes dos gastos seleccionados. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 da Lei Xeral de Subvencións. Así mesmo, no caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos. Os beneficiarios das subvencións teñen a obriga de conservar os documentos xustificativos da aplicación dos fondos recibidos durante un mínimo de catro anos, en tanto que poden ser obxeto das correspondentes actividades de control pola Deputación. Para os beneficiarios aos que non lle resulta de aplicación obrigatoria o Plan de contas adaptado ás entidades non lucrativas (R. D. 1491/2011, do 24 de outubro), abondará con que leven os seguintes Libros e rexistros: · Libro diario de ingresos e gastos, no que se reflicten por orde cronolóxica tódolos ingresos e gastos e que deberá estar debidamente conciliado cos movementos realizados a través das contas bancarias. Dito Libro deberá estar dilixenciado polo presidente, polo secretario e polo tesoureiro da entidade. · Liquidación anual de ingresos e gastos, que deberá resultar dos movementos producidos no Libro anterior e na que quedará constancia da súa aprobación pola Asamblea de socios. · Libro de Inventarios, no que se reflicten axeitadamente tódolos bens e dereitos da entidade, así como as súas altas e baixas, e que tamén deberá ser diligenciado polo presidente, secretario e tesoureiro. Para o cobro da subvención as entidades deberán presentar unha CONTA XUSTIFICATIVA SIMPLIFICADA, mediante a aportación da documentación que, a continuación, se sinala: A.- Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos. A memoria virá asinada con identificación do cargo, nome e apelidos da persoa que a asine. No caso de subvencións que teñan por finalidade a realización de proxectos que xeren gastos de investimento a memoria deberá reflectir expresamente os seguintes termos: obtención de licenzas preceptivas e cumprimento de normas contractuais e urbanísticas. Asimesmo, fará referencia ó modo de cumprimento da obriga de publicidade da axuda concedida debendo achegarse a proba documental que proceda (impresos, carteis informativos, placa conmemorativa.) No suposto de suministro de bens de equipo ou de prestación de servizos por empresas de consultoría ou de asistencia técnica, se o gasto subvencionable supera a contía de 18.000 euros ou de 50.000 euros no caso de obras, deberá acreditar á solicitude dos tres presupostos establecidos no art.31.3 da Lei 38/2003 de 17 de novembro, Xeral de Subvencións. Cando a subvención teña por obxecto a realización de estudos, deberá achegarse copia do estudo realizado en soporte dixital, indicando o autor do mesmo, e autorización expresa da entidade para a publicación dos mesmos na páxina web da Deputación. B.- Unha relación clasificada dos gastos da actividade ou do investimento realizados, asinada en todas as follas polo secretario da entidade e co visto e prace do seu presidente, con identificación dos acreedores (nome ou razón social, apelidos e NIF), dos conceptos de gasto (número de factura ou documento equivalente, importe e data de emisión) e, no seu caso, data e medio de pago. - O pagamento dos gastos, que se poderá realizar tanto antes como despois do cobro da subvención, deberá quedar acreditado documentalmente mediante un documento expedido pola entidade financieira no que quede indentificado o beneficiario, o importe e a data de pago (transferencia bancaria, tarxetas de débito ou crédito, cheque ou talón nominativo ou calquera outro que deixe constancia da data de pago e da identidade do perceptor. Só excepcionalmente se poderá realizar o pago en metálico cando non sexa posible outra forma alternativa (peaxe de autopista, tiques de aparcamento, etc.). O incumprimento desa disposición para algún gasto implicará que o dito gasto se considere “non subvencionable”, de conformidade cos artigos 72.2, 75.2 e 89 do regulamento de subvencións en relación cos artigos 31.2 e 37 da Lei xeral de subvencións, sempre que o dito gasto supere o importe de 2.500€. - Admitiranse xustificantes que se correspondan cos conceptos de gasto gravados no orzamento presentado coa solicitude realizados entre o 1 de xaneiro de 2013 e o 31 de maio de 2014, ou, no caso de prórroga ata o 31 de xullo de 2014 (data límite de presentación de xustificantes). No caso de proxectos para os que se tivo solicitado e concedido subvención en convocatorias anteriores ou se solicite en convocatorias seguintes, deberá declararse que os gastos xustificados na presente convocatoria non coinciden cos realizados ou que se van realizar noutras convocatorias. Para xustificar gastos de persoal, por cada traballador/a e mes indicarase separadamente o total devengado e o importe da seguridade social con cargo á empresa. O IVE segundo establece o art.31.8 da LXS considerarase gasto subvencionable no caso de que este non sexa deducible pola entidade. No caso de realización de estudos, os importes dos produtos derivados da investigación (semillas.) serán descontados dos gastos realizados C.- Unha certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14.1 da Lei 38/2003 de 17 de novembro, Xeral de Subvencións. D.- Unha declaración na que se relacionen detalladamente os ingresos, de naturaleza pública ou privada, obtidos para o mesmo obxecto que o subvencionado ou ben, declaración de non ter recibido ningún. E.- Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes. Para os efectos de xustificar os gastos e coa finalidade de excepcionar o art.31.2 da Lei xeral de Subvencións, entenderase que o gasto está realizado coa aportación da documentación sinalada na base 7.3 anterior Á vista da documentación xustificativa presentada e despois dos informes da Sección de Promoción Económica e do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, procederase ó pago da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e pago dela, terase en conta o seguinte: - No caso de que se xustifique gasto polo 100% do presuposto subvencionado, aboarase a totalidade da subvención. - No caso de que se xustifique gasto inferior ó 100% e, polo menos do 50% do presuposto subvencionado, aboarase a parte proporcional da subvención, mediante aplicación do coeficiente de financiación ao importe total dos gastos acreditados. - No caso de que se xustifique gasto inferior ó 50% do presuposto subvencionado, non se considerará cumprida a finalidade básica da subvención, polo que non se aboará cantidade ninguna, sin perxuicio da aplicación do réxime sancionador correspondente. O aboamento da subvención materializarase mediante ingreso na conta sinalada pola entidade. Será de aplicación o réxime sancionador previsto na Lei 38/2003, xeral de subvencións, coas especificacións indicadas na súa disposición adicional décimo cuarta. Na determinación de sancións no caso de comisión de falta leve prevista no art.56 de dita lei, aplicarase a multa fixada no art.59 en contía comprendida entre 75 e 6000 euros. No caso de incumprimento dos prazos de xustificación si o retraso no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada co límite de 400 euros. E si a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención sin que poida superar o importe total de 900 euros. O incrumprimento reiterado, polo mesmo beneficiario, en distintas convocatorias nos prazos de xustificación implicará que se apliquen as sancións antes expostas elevando nun grao a que proceda. Con carácter xeral admitiranse fotocopias sempre que veñan compulsadas: - Diante de notario. - Polo Rexistro Xeral da Deputación da Coruña. - Polo órgano administrativo que teña no seu poder os documentos orixinais. - Polos organismos públicos a que se refire o artigo 38.5 en relación co artígo 38.4 da Lei 30/92 do 26.11.1992 BOE nº 285 do 27.11.1992). Para o non previsto nesta convocatoria, en especial todo aquelo que fai referencia á posibilidade de levar a cabo un control financieiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación da Coruña para o exercicio 2013, na Lei 38/2003, do 17 de novembro, xeral de subvencións e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. A aprobación da presente convocatoria queda sometida á condición suspensiva da entrada en vigor do Presuposto da Deputación do exercicio 2013 no que se conteñan os créditos adecuados e suficientes para atender ás solicitudes que se presente ao amparo daquela. Consonte co anterior, non se poderá realizar acto ningún que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior. En ningún caso a presente convocatoria xerará dereito algún a favor dos solicitantes mentres tanto non se den as condicións presupostarias, procedimentais e xurídicas de aplicación. A Coruña, 13 de decembro de 2012 O Presidente O Secretario Diego Calvo Pouso José Luis Almau Supervía